АПОЛОН МАЙКОВ

ПОД ДЪЖДА

Превод от руски: Надя Попова, —

chitanka.info

Помня: ненадейно светна, дъжд удари,

надалеч от къщи бурята ни свари;

тичешком се скрихме в боровите клони,

от иглите свежи бисер се зарони…

Слънчева лавина. Струи благодатни.

И стояхме — сякаш в клетка с пръчки златни…

Скачаха игриво перлени мъниста —

капките дъждовни — по земята чиста,

падаха, сияйни, по косите гъсти,

сцеждаха се бавно между твоите пръсти…

Помня как смехът ни глъхнеше полека…

Изведнъж разтърси бор, небе, пътека

страшен гръм! — До мене ти се сгуши цяла…

Златно наше време! Буря полудяла!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги